કાશ્મીર યુનિવર્સિટીની બિઝનેસ સ્કૂલના વિદ્યાર્થીઓ સાથેની વાતચીતમાં સુબ્બારાવે જણાવ્યું કે અમે પ્લાસ્ટિકની ચલણી નોટો બજારમાં લાવવાનો પ્રયાસ કરી રહ્યા છીએ . હાલમાં અમે તેને માર્કેટમાં પ્રાયોગિક ધોરણે મૂકવાનો વિચાર કરી રહ્યા છીએ . જો તેમાં સફળતા મળશે તો તેને સમગ્ર દેશમાં રજૂ કરવામાં આવશે . સુબ્બારાવે ભારપૂર્વક જણાવ્યું કે પ્લાસ્ટિકની નોટ પર્યાવરણની અનુકુળ હોય છે . આ સાથે તે કાગળની નોટોની સરખામણીએ લાબાંગાળા સુધી ચાલે છે . આ બાબતમાં ઓસ્ટ્રેલિયા અને સિંગાપોરે પ્લાસ્ટિકની ચલણી નોટો બહાર પાડી છે . રિઝર્વ બેંકે તથા સરકારે રૂપિયા 10ની એક અબજ પ્લાસ્ટિક ચલણી નોટો રજૂ કરવાનો નિર્ણય કર્યો હતો . પ્રયોગ અને ચકાસણી કરવા માટે આ નોટોને કોચ્ચિ , મૈસૂર , જયપુર અને ભુવનેશ્વરમાં રજૂ કરવામાં આવશે .